b'\n_START_ARTICLE_\nArchiLogs\n_START_SECTION_\nLaajennuksen kuvaus\n_START_PARAGRAPH_\nArchiLogs on ty\xc3\xb6v\xc3\xa4line hirsitalojen suunnittelijoille, markkinoijille ja valmistajille. Suunnitteluty\xc3\xb6 jatkuu ArchiCADin omilla mallinnusty\xc3\xb6kaluille tehdyn talomallin pohjalta. Kun suunnitteluty\xc3\xb6 on saatu valmiiksi, tekee ArchiLogs mallista m\xc3\xa4\xc3\xa4r\xc3\xa4laskelmat. Lopuksi hirsitalomallista saadaan tarvittaessa my\xc3\xb6s ty\xc3\xb6st\xc3\xb6koodi CNC-koneelle._NEWLINE_ArchiLogsin lisenssi kiinnitet\xc3\xa4\xc3\xa4n ArchiCADin lisenssin suojaukseen eli on riippuvainen ArchiCAD-lisenssist\xc3\xa4. Jos ArchiCAD-lisenssi on verkkomuotoinen, my\xc3\xb6s ArchiLogs-lisenssi on vastaavanlainen verkkolisenssi.\n_START_SECTION_\nHistoria\n_START_PARAGRAPH_\nArchiLogsin kehitys alkoi Suomessa jo 1990-luvulla. Aluksi laajennus tunnettiin pitk\xc3\xa4\xc3\xa4n nimell\xc3\xa4 M.A.D. Hirret. Kansainv\xc3\xa4listymisen takia nimi muutettiin ensin muotoon M.A.D. Logs, ja nyky\xc3\xa4\xc3\xa4n maailmanlaajuisesti k\xc3\xa4ytetty nimi on ArchiLogs. ArchiLogsista on my\xc3\xb6s pelk\xc3\xa4st\xc3\xa4\xc3\xa4n ulkon\xc3\xa4k\xc3\xb6\xc3\xb6n painottuvalle suunnittelijalle kevyenti ArchiLogs Designer -versio, jolla hirsityksityiskohtien muokkaus onnistuu hyvin, mutta hirsisein\xc3\xa4kuvien teko ei lainkaan._NEWLINE_Alusta asti laajennuksessa on ollut kaksi osaa: itse laajennus, sek\xc3\xa4 sen k\xc3\xa4ytt\xc3\xa4m\xc3\xa4 hirsiobjektikirjasto. Alun perin hirsikirjaston pystyi ostamaan erikseen, mutta nyt ne on liitetty yhdeksi kokonaisuuseksi. _NEWLINE_ArchiLogs on saatavilla suomeksi ja englanniksi. Hirsitalosuunnittelijat ja -valmistajat k\xc3\xa4ytt\xc3\xa4v\xc3\xa4t ArchiLogsia jo yli kymmeness\xc3\xa4 maassa. T\xc3\xa4ll\xc3\xa4 hetkell\xc3\xa4 tuotekehitys painottuu Frame-osaan, jolla pystyt\xc3\xa4\xc3\xa4n mallintamaan puutaloille tyypillisi\xc3\xa4 rankarakenteita.'